ུར་ཞེས་སོགས་ནི་དགུག་པའོ། །
འཁོད་ཅིག། ཅེས་སོགས་ནི་བཞུགས་པའོ། །ཞུགས་ཤིག། ཅེས་སོགས་ནི་བཅིང་བའོ། །ཚིམ་
ཞེས་སོགས་ནི་མཉེས་པའོ། །ལན་གསུམ་གསུམ་སྨོས་པ་ནི། སྐུ་གསུང་ཐུགས་གསུམ་གའི་
དགུག་པ་སོགས་སོ། །དེའི་སྦྱོར་བ་ནི་མེ་ཏོག་གང་ཕོག་གི་ལྷའི་རྣལ་འབྱོར་རོ། །རང་འདོད་ནི་
རང་གི་འདོད་ལྷའོ། །བདག་པོ་ནི་རྡོ་རྗེ་འདོད་པའི་དབང་ཕྱུག་གོ། གསེར་དང་ཞེས་སོགས་ནི།
བསླང་བའམ། སྙམ་པས་ཁོར་ཡུག་ཏུ་བསྐོར་བའོ། །རྣལ་འབྱོར་ལྡན་པ་ནི། སྔགས་དང༌། ཕྱག་
རྒྱ་དང༌། ཏིང་ངེ་འཛིན་གྱི་རྣལ་འབྱོར་དང་ལྡན་པའོ། །ཇི་ལྟར་རིགས་པ་ནི་སྐལ་པ་དང་འཚམ་
པའོ། །སྦྱོར་བ་ནི་ཡབ་ཡུམ་གྱི་སྦྱོར་བའོ། །ཐོག་མར་ནི། དབང་བསྐུར་བའི་དོན་དུའོ། །ཕྱི་ནི་
མཚན་ཉིད་ཐེག་པ་དང་མཐུན་པ། ཁྱོད་ཀྱིས་སྲོག་ཆགས་བསད་མི་བྱ་ལ་སོགས་པའོ། །གསང་
བ་ནི་གསང་སྔགས་ཀྱི་ཐུན་མོང་མ་ཡིན་པའི་སྡོམ་པ། གདུག་པ་གསོད་པ་ལ་སོགས་པའོ། །
གཞན་རྫས་ཞེས་སོགས་ནི། ཁྱད་པར་དྲག་པོའི་དམ་ཚིག་གོ། གང་འདོད་པ་ནི་བླ་མ་ཅི་བཞེད་
པའོ། །ཇི་ལྟར་རིགས་པ་ནི། རང་ལ་ཡོད་ཅིང༌། རང་དབང་ཐོབ་པའོ། །སློབ་མ་ནི་སྒྲུབ་
གཡོགས་རྣམས་སོ། །རིམ་བཞིན་ནི་མཆོད་པའི་རིམ་པའོ། །མགོན་པོ་ནི་གཙོ་བོ་སྨོས་པ་སྟེ།
རྒྱལ་པོ་སྤྱན་འདྲེན་ཞེས་སྨོས་ཀྱང༌། འཁོར་ཀྱང་དོན་གྱིས་ཐོབ་པ་བཞིན་ནོ། །ཚིག་གི་དོན་
རྣམ་པར་ངེས་པའི་ལེའུ་སྟེ་བཅུ་གཉིས་པའོ། ། །།
གསང་བ་རྒྱན་གྱི་དཀྱིལ་འཁོར་ཆེན་པོའི་ཆོ་ག་ནི་ཕལ་ཆེར་ཤེས་རབ་མའི་སྐབས་དང་
-391-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
འདྲ་བ་ལ། གསོལ་བ་གདབ་པའི་སྐབས་སུ། གང་ལ་བཞུགས་ནས་རྒྱལ་བ་ཀུན། །ཡུམ་དང་
ཡབ་རྣམས་དེ་བཞིན་དུ། །དེ་ཡི་སྦྱོར་བས་སྦྱོར་བདག་ཉིད། །སེམས་ཅན་རྣམས་ནི་སྣོད་དུ་
མཛོད། །ཅེས་པ་དང༌། ཁྱད་པར། ཞེང་ལ་ཐ་ན་ཡང༌། ཁྲུ་དོ་པའི་ཟླུམ་སྐོར་བྱ་ཞིང༌། དེའི་ནང་དུ་
ཕྱེད་ཀྱི་ཚད་ནས་ཟླུམ་སྐོར་བྱ་ལ། དེའི་ནང་གི་དབུས་སུ་སུམ་ཆ་ལ་དཀྱིལ་འཁོར་ནང་མའི་
ཟླུམ་སྐོར་བྱ་ཞིང༌། དེའི་ཕྱི་རོལ་གྱི་ཕྱེད་ཀྱི་ཚད་ནས་ཀྱང་ཟླུམ་སྐོར་བྱས་ཏེ། དཀྱིལ་འཁོར་དང་
པོ་གཉིས་དང༌། ཕྱི་མ་སྒོ་བཞི་ལ། རྟ་བབས་བཞི་དང་ལྡན་པའི་དཀྱིལ་འཁོར་དང་། དཀྱིལ་
འཁོར་གསུམ་པ་བྱང་དང་ནུབ་ཀྱི་སྒོ་གཉིས་དང་ལྡན་པར་བྱས་ཏེ། རྩིག་ཐིག་ལ་སོགས་པ་
དེ་རྣམས་ཀྱི་
རྣམས་ནི་སྔར་དང་ཚུལ་འདྲའོ། །ཁྱད་པར་དཀྱིལ་འཁོར་གཉིས་པའི་ཕྱོགས་བཞིར་པད་མ་
འདབ་བཞིས་ཆེན་པོའི་དཀྱིལ་འཁོར་རེ་རེ་བྱ་ཞིང་། དཀྱིལ་འཁོར་ཀུན་གྱི་ཕྱི་རོལ་ཏུ་རྡོ་རྗེ་རྭ་
བ་དང་། མེ་རིས་དང་། འཇིག་རྟེན་ཁོར་ཡུག་གི་ཐིག་རྣམས་སྔར་ལྟར་བཏབ་ལ།
ཚོན་བཀྱེ་ཞིང༌། སྒྲུབ་ཐབས་ནས་བཤད་པ་ལྟར་གྱི་ལྷ་སོ་སོའི་སྐུའམ། ཕྱག་མཚན་ནམ། ས་
བོན་ལ་སོགས་པ་བཞག་པ་དང༌། སྒྲུབ་ཐབས་ལྟར་སྤྱན་དྲང་བ་དང་། རྡོ་རྗེ་པད་མའི་ཕྱག་རྒྱ་
བཅིང་བའི་སྦྱོར་བས་དཀྱིལ་འཁོར་དུ་འཇུག་ཅིང་གཞུག་པ་དང་། དམ་ཚིག་གི་སྐབས་སུ། མ་
དང་སྲིང་མོ་ཉིད་དང་ཡང༌། །དེ་བཞིན་བུ་མོ་དག་ཀྱང་ནི། །སོམ་ཉི་རྣམ་པར་བྲལ་སེམས་ཀྱིས། །
ཁྱོད་ཀྱིས་རྟག་ཏུ་བསྟེན་པར་བྱ། །སེམས་ཅན་ཐམས་ཅད་གསད་བྱ་ཞིང༌། །བརྟུལ་ཞུགས་སྤྱོད་
པ་བསྐྱང་བར་བྱ། །འཇུངས་པ་རྣམས་ཀྱི་ནོར་ཕྲོགས་ཏེ། །སྐྱེ་བོ་སྡུག་བསྔལ་ཅན་ལ་སྦྱིན། །རྡོ་
རྗེ་རྣལ་འབྱོར་མི་སྦྱོར་བས། །ཡང་ན་བདག་ཉིད་ཀྱིས་ཀྱང་སྤྱད། །དཀོན་མཆོག་གསུམ་ལ་
མཆོད་བྱ་ཞིང༌། །བླ་མ་ལ་ནི་གུས་པར་བྱ། །རྫུན་གྱི་ཚིག་ཀྱང་སྨྲ་མི་བྱ། །ཆང་ནི་བཏུང་བར་མི་
བྱའོ། །དམ་ཚིག་དུས་ནི་མ་གཏོགས་ཤིང༌། །བྱིན་གྱིས་བརླབས་པའི་དམ་ཚིག་དང༌། །གཞན་
ཡང་བདེ་བར་བྱ་བའི་ཕྱིར། །སློབ་དཔོན་མཉེས་པར་བྱ་དོན་དང༌། །དཀོན་མཆོག་གསུམ་ལ་
-392-

སྔགས་ལ་འཇུག་པའི་སྒོ་ལས། རྡོ་རྗེ་གསང་རྒྱན་གྱི་ཆོས་སྐོར་བཞུགས། ༤༨༽
;
ཕན་པའི་ཕྱིར། །རྫུན་གྱི་ཚིག་ནི་རྟག་ཏུ་སྨྲོས། །གཞན་གྱི་བུད་མེད་བགྲོད་པར་བྱ། །དམ་ཚིག་
དོན་དུ་སྦྱོར་ལྡན་པས། །གཞན་པ་ཡང་ནི་ཐམས་ཅད་ཀྱང་། །སེམས་ཅན་དོན་ལ་བརྩོན་པས་
བྱ། །གསང་བའི་དམ་ཚིག་འདི་དག་ནི། །བློ་གྲོས་ལྡན་པས་བསྒྲག་མི་བྱ། །དམ་ཚིག་ལྡན་པ་
མ་གཏོགས་པར། །བླ་མའི་བཀའ་གནང་སྔགས་པ་ཡིས། །སངས་རྒྱས་ཀུན་གྱི་གསང་ཆེན་པོ། །
ཕྱག་ན་རྡོ་རྗེས་བྱིན་བརླབས་པ། །གལ་ཏེ་རྨོངས་པའི་བདག་ཉིད་ཀྱིས། །དམ་ཚིག་དམ་པ་
འདི་འདས་ན། །རྡོ་རྗེ་རྡོ་རྗེའི་མངའ་བདག་ཆེ། །རྒྱལ་པོ་འདི་ནི་ངེས་པར་གསོད། །ཀུན་ནས་
འབར་བའི་རྡོ་རྗེ་ཡིས། །ལུས་ཀྱི་སྤྱི་བོ་འགེམས་པར་འགྱུར། །ཞེས་པ་དང༌། ཨོཾ་སངྑ་ཏ་ཐཱ་ག་
ཏ་མཱ་ཏཱ་པི་ཏྲཾ་པ་ཏི་མ་ཧཱ་སུ་ཁ་ས་མན་ཏ་བྷ་ཏྰ་པྲ་ཏིཙྪེ་དཾ་པུཥྤ་ཨཉྫ་ལི་མསྨིཾ་དུ་ཛཿཧཱུྃ་བྃ་ཧོཿབྷ་ག་
ཝཱན་མ་ཧཱ་ས་མན་ཏ་བྷ་ཏྲཱ་ས་མ་ཡ་སྟཱཾ། ས་མ་ཡོ་ས་མ་ཡ་ཧཾ། ཞེས་པས་མེ་ཏོག་འདོར་བ་དང༌།
ཨོཾ་བཛྲ་ཛྙ་ན་མ་ཧཱ་ནེ་ཏྲ་ཨུད་གྷ་ཌ་ཡ་ཏི་ཙཀྵུ་ཥི། ཞེས་པས་མིག་ཕྱེ་སྟེ། མགོན་པོ་ཆེན་པོ་ལྟོས་
ཤིག་བུ། །སངས་རྒྱས་ཀུན་གྱི་བདག་པོ་མཆོག། ཡེ་ཤེས་ཆེན་པོ་ཀུན་གྱི་མཆོག། རྡོ་རྗེ་སེམས་
དཔའ་བདེ་ཆེན་པོ། །ཞེས་བསྟན་པ་དང༌། བུམ་དབང་གི་སྔོན་དུ། དབང་བསྐུར་བ་ནི་ཡིད་འོང་
བ། །སྐལ་པ་ཆེན་བདག་ལ་གསོལ། །གསང་བའི་མཆོག་གི་རྒྱན་ཞེས་པར། །རྒྱལ་བས་གང་
སྔོན་བཀའ་བསྩལ་པ། །གསང་བའི་སྦྱོར་དེ་བདག་ལ་ནི། །རྒྱལ་བ་ཀུན་དངོས་སྩལ་དུ་གསོལ། །
ཞེས་པས་གསོལ་བ་གདབ་པ་དང༌། །བླ་མར་ཕྱག་འཚལ་མཆོད་བྱས་ནས། །མ་དང་བུ་མོ་
ཉིད་དང་ཡང༌། །སྲིང་མོ་ཡི་ནི་བུ་མོ་དང་། །སྲིང་མོའམ་ཡང་ན་ཆུང་མ་དང་། །རྒྱལ་པོ་ལོངས་
སྤྱོད་སྐྱེ་བོའི་ཚོགས། །གྲོང་དང་ཡུལ་འཁོར་གྲོང་ཁྱེར་དང༌། །ནོར་དང་རིན་ཆེན་ལ་སོགས་དང༌། །
གཞན་ཡང་ཅི་དང་ཅི་འདོད་པ། །མཁོ་བའི་ལོངས་སྤྱོད་གུས་པ་ཡི། །བླ་མའི་ཞབས་ལ་ཕྱག་
འཚལ་ཏེ། །དངོས་གྲུབ་ཀུན་གྱི་དོན་གྱི་ཕྱིར། །དཀྱིལ་འཁོར་པ་ཡང་ལེགས་པར་མཆོད། །ཕ་
དང་མདུན་ཡང་མཆོད་པར་བྱ། །དེ་བཞིན་མདུན་ཟླའི་བུ་ཡང་མཆོད། །བཟའ་བཏུང་ཡིད་དུ་
-393-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
འོང་བ་དང༌། །གོས་དང་རྒྱན་དང་མེ་ཏོག་དང་། །དེ་བཞིན་དྲི་དང་བདུག་པ་སོགས། །ཇི་ལྟར་
གདོག་པ་ཐམས་ཅད་ཀྱིས། །མཆོད་པར་བྱ་སྟེ་བཏང་བར་བྱ། །ཞེས་གསུངས་པ་ལྟར། ཡོན་
དབུལ་ཞིང་དགའ་སྟོན་བྱའོ།
པའོ།། །།
།གསང་རྒྱན་གྱི་དཀྱིལ་འཁོར་གྱི་ཆོ་གའི་ལེའུ་སྟེ་བཅུ་གསུམ་
ད་ནི་དེ་ཉིད་རྣམ་པར་ངེས་པ་བཤད་པར་བྱ་སྟེ་རྒྱུད་འདི་ཉིད་ལས། གང་ལ་ཞུགས་ནས་
ཞེས་པ་ལ་སོགས་པ་དང་། སྔོན་བཤད་ཆོ་གའི་རིམ་པ་ཡིས། །དཀྱིལ་འཁོར་ཡང་དག་བྲིས་
ནས་སུ། །དེ་ཡི་དབུས་སུ་བདག་བསམ་བྱ། །དཀར་དང་དམར་དང་འོད་ཆེན་པོ། །སྣ་ཚོགས་
རྒྱན་གྱིས་ལུས་ལ་སྤྲས། །དམར་པོའི་ཕྲེང་བ་གཙུག་ཏོར་ཅན། །སྣ་ཚོགས་གོས་ནི་ལེགས་
བསྣམས་པ། །དམར་པོའི་འོད་ཀྱི་བླ་གོས་ཅན། །ཕྱག་བཟང་གཡོན་ན་དྲིལ་བུ་སྟེ། །སྙེམས
བཅས་འཛུམ་བག་ལྡན་པའི་ཞལ། །ཕྱག་གཞན་ན་ནི་རྡོ་རྗེ་ཅན། །སྙིང་གར་རབ་ཏུ་གསོར་
མཛད་པ། །པད་མ་རྒྱས་འདྲའི་སྤྱན་མངའ་བ། །ཞལ་གྱི་དཀྱིལ་འཁོར་ཉི་ཤར་མཚུངས། །རྡོ་རྗེ་
སེང་གེའི་ཁྲི་ལ་བཞུགས། །དམར་པོའི་གོས་ནི་འཕྱང་བ་པོ། །མདོར་བསྡུས་ནས་ན་བྲི་བར་བྱ། །
གཡོན་དུ་ཤེས་རབ་ཡོངས་སུ་བྲི། །སྔོན་བཤད་པ་ཡི་གཟུགས་ཅན་ལ། །གཡས་པའི་ཕྱག་ནི་
འཕྱང་བའོ། །ལྷོ་རུ་སྦྱིན་པ་ཆེན་པོ་ནི། །ཕྱག་རབ་རིན་ཆེན་རྩོམ་པ་མོ། །བྱང་ཆུབ་བཟོད་པ་
ཆེན་མོ་ནི། །བྱམས་པའི་ཡ་ལད་འཛིན་པ་མོ། །མདུན་དུ་བརྩོན་འགྲུས་ཆེན་མོ་ནི། །རྡོ་རྗེའི་
ལག་པ་ཆེར་བཟང་བ། །ཤར་དང་ལྷོ་ཡི་མཚམས་སུ་ནི། །བསམ་གཏན་ཕ་རོལ་ཕྱིན་མ་བྲི། །
བསམ་གཏན་ཕྱག་ཅན་སྤྱན་ཡངས་མ། །ཟླ་བའི་དཀྱིལ་འཁོར་འོད་བཟང་བའོ། །བདེན་བྲལ་
དུ་ནི་འཕེལ་མ་བྲི། །རིན་པོ་ཆེ་ཡི་རྒྱན་གྱིས་བརྒྱན། །ནོར་གྱི་རྒྱན་ནི་སྟོང་ཕྲག་གིས། །སེམས་
ཅན་མང་པོ་བདེ་བར་བྱེད། །སྨོན་ལམ་བྲི་བྱ་རླུང་གི་ནི། །མཚམས་སུ་ཡང་དག་མཚོན་པར་བྱ། །
དབྱངས་སྙན་པ་ཡི་ངག་བརྗོད་ལ། །སེམས་ཅན་ཐམས་ཅད་སྐལ་བར་བྱེད། །བློ་གྲོས་ལྡན་
-394-

སྔགས་ལ་འཇུག་པའི་སྒོ་ལས། རྡོ་རྗེ་གསང་རྒྱན་གྱི་ཆོས་སྐོར་བཞུགས།
པས་དག་ལྡན་དུ། །ཐབས་ཀྱི་ཡེ་ཤེས་སློབ་པ་མོ། །ལག་པ་གཉིས་ཀྱིས་གར་བྱེད་པ། །སྒེག་
དང་དགའ་བས་འཁྲུགས་པ་བྲི། །དཔའ་བོས་ཤར་སྒོ་བྲི་བྱ་བ། །ཤེས་རབ་ཕ་རོལ་ཕྱིན་དགེ་
མ། །ཡེ་ཤེས་ལྕགས་ཀྱུ་མཛེས་པ་ཡི། །དམར་པོའི་དར་གྱིས་རྣམ་པར་མཛེས། །དབང་ནི་ནུབ་
ཀྱི་སྒོ་རུ་ནི། །འཆིང་བའི་བདག་ཉིད་བྲི་བར་བྱ། །ཤིན་ཏུ་བྱི་རུ་དང་མཚུངས་པ། །རྡོ་རྗེ་ལྕགས་
སྒྲོག་འཛིན་པ་མོ། །བྱང་གི་སྒོ་རུ་བྲི་བྱ་བ། །སྟོབས་ཀྱི་ཕ་རོལ་ཕྱིན་མ་མཆོག། རྒྱལ་བ་ཐམས་
ཅད་མཉེས་བྱེད་པ། །དྲིལ་བུ་བཟང་པོ་འཁྲོལ་བའི་བདག། གཤིན་རྗེ་ཆོ་འཕྲུལ་བྲི་བར་བྱ། །
འབར་བའི་སྤྲིན་གྱིས་ཡང་དག་འཁྲུགས། །ཕྱག་ན་རྡོ་རྗེ་ཞགས་བཀྲ་བ། །རྡོ་རྗེའི་གློག་ཕྲེང་
དགས་མཚུངས་མའོ། །ང་ཡི་མདུན་དུ་ཤེས་ལྡན་གྱིས། །འདོད་པའི་དབང་ཕྱུག་བརྒྱན་པ་བྲི། །
པད་མ་རཱ་གའི་འོད་གསལ་བ། །མདའ་དང་གཞུ་ནི་འཛིན་པའི་མཆོག། དེ་ཡི་མདུན་དུ་དཀར་
པོ་བྲི། །ཟླ་བའི་འོད་འདྲ་གྲགས་ཆེན་པོ། །ཟླ་བ་ཤར་ཁའི་འོད་མཛེས་པ། །འཛུམ་བག་ཅན་ལ་
གཞོན་ནུའི་གཟུགས། །རྡོ་རྗེ་མདུད་པ་ཆེར་དམར་བ། །མདའ་ལྔ་དང་ནི་གཞུ་འཛིན་པ། །སྐྱེ་བ་
འཛོམས་སྤངས་དབང་པོ་ནི། །ལག་ན་འཁོར་ལོ་གཟི་བརྗིད་མཆོག། དེ་ཡི་གཡོན་དུ་བྲི་བྱ་བ། །
དཀར་དང་དམར་བའི་འོད་ཆེན་པོ། །རྡོ་རྗེ་ཛ་སྒྲོག་རྒྱལ་པོ་ནི། །དྲིལ་བུ་འཁྲོལ་བ་དང་ལྡན་པ། །
དེ་ཡི་རྒྱབ་ཏུ་བྲི་བར་བྱ། །གསེར་དང་གུར་གུམ་དང་འདྲ་བའོ། །ལྷོ་ཕྱོགས་སུ་ནི་བྲི་བྱ་བ། །
མཁའ་འགྲོའི་དབང་ཕྱུག་དཔལ་དང་ལྡན། །སྔོན་པོ་ཆར་སྤྲིན་དང་འདྲ་བ། །ལག་ན་རལ་གྲི་
རིན་ཆེན་ལྡན། །དེའི་མདུན་དཔའ་ཆེན་འདོད་པ་ཡི། །རྒྱལ་པོ་བདག་ཉིད་ཆེན་པོ་བྲི། །འོད་
ཟེར་དམར་པོ་ལག་ན་གཞུ། །རིན་ཆེན་འབར་བས་རྣམ་པར་བརྒྱན། །དེ་ཡི་ལྷོ་རུ་བྲི་བྱ་བ། །རྡོ་
རྗེ་རྣམ་པར་སྨོད་པ་མཆོག། ཉི་མའི་དཀྱིལ་འཁོར་ལག་པ་ཅན། །རབ་ཏུ་རྣོ་བའི་འབར་བའི་
ཕྲེང་། །རྡོ་རྗེ་དམ་པ་འདུལ་མཛད་དཔལ། །རྡོ་རྗེ་རིན་ཆེན་མཆོག་གི་ཏོག། ཁ་དོག་དཀར་པོ་
ཆེར་སྤྲོ་བ། །གོས་སྔོན་རྣམ་པར་འཕྱང་བ་པོ། །རྡོ་རྗེ་ཌཱ་ཀིའི་དབང་ཕྱུག་རིགས། །ལག་ན་རིན་
-395-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
།
ཆེན་ཤིན་ཏུ་མཛེས། །དེ་ཡི་རྒྱབ་ཏུ་བྲི་བྱ་བ། །རྒོད་དང་བཅས་པའི་བཞིན་རས་མཆོག། ང་ཡི་
རྒྱབ་ཏུ་བྲི་བྱ་བ། །དྲི་ཡི་དབང་ཕྱུག་དབང་ཕྱུག་ཆེ། །ལག་ན་པད་མ་སྙིང་གར་འཆང༌། །བན་
དུའི་མེ་ཏོག་རྣམ་པ་འདྲ། །དེ་ལ་མངོན་པར་ཕྱོགས་པ་ཡི། །རྡོ་རྗེ་སྒྲོལ་བ་སྤྱན་མཛེས་བྲི། །
དཀར་སེར་བཟང་པོ་སྣ་ཚོགས་པ། །ལག་ན་ཨུཏྤལ་སྔོན་པོ་བཟང༌། །དེ་ཡི་གཡོན་དུ་དག་པ་
ཡི། །ལག་ན་འཁོར་ལོ་ཆེས་དཀར་བྲི། །སྔོན་པོས་ལེགས་པའི་གནས་ཐོབ་པ། །མཆོག་འཛུམ་
པ་ཡི་བཞིན་རས་ཅན། །ལོ་མའི་རྩེ་མོ་རྒྱབ་ཏུ་བྲི། །ལག་ན་ཡིད་བཞིན་ནོར་བུ་མཆོག།
དོག་སྔོ་བསངས་དཔའ་ཆེན་པོ། །སེམས་དཔའ་ལྡན་པའི་ཐུགས་ཆེན་པོ། །དེ་ཡི་ལྷོ་ཡི་ཆ་རུ་ནི། །
ཆོས་འཆད་མཆོག་ནི་བྲི་བར་བྱ། །རྒྱུ་མཚན་ཕྱག་ལྡན་རབ་དཀར་བ། །ཉི་མ་འཆར་གའི་སྣང་
བ་འདྲ། །དེ་ཡི་བྱང་དུ་བྲི་བྱ་བ། །སྟུག་པོ་བཀོད་པ་གྲགས་ཆེན་པོ། །ཤིན་ཏུ་ལྗང་བའི་མར་གད་
མཚུངས། །ལས་ཀྱི་རྡོ་རྗེ་མཆོག་འཛིན་པའོ། །དེ་ཡི་མདུན་དུ་བྲི་བྱ་བ། །རྡོ་རྗེ་སྐྱོང་བ་ཡིད་
འཕྲོག་བཀྲ། བཞད་བཅས་རྡོ་རྗེའི་ལག་པ་ཅན། །རྒྱན་རྣམས་ཀུན་གྱིས་རྣམ་པར་བརྒྱན། །དེ་
ཡི་ལྷོ་རུ་བྲི་བྱ་བ། །ལོ་མའི་རྩེ་མོར་ལེགས་བརྒྱན་པ། །ལྷང་ཚེར་ནག་པོ་བུང་བ་འདྲ། །རྡོ་རྗེ་
གསལ་ཤིང་འཛིན་པ་པོ། །རྒྱབ་ཏུ་རྡོ་རྗེ